**BRDA SMO MLADI**

**PREDSTAVITEV PROGRAMA**

**MLADINSKI PIHALNI ORKESTER BRDA** (Šmartno, 24. maj 2013, ob 17.00)
Mladinski orkester se je začel izoblikovati leta 2004, dobro leto po ustanovitvi godbeniške šole. Takratni repertoar skladbic je bil tedanji zasedbi prilagojen, saj so učenci obiskovali godbeniško šolo le dobro leto. Vodenje mladinskega orkestra je leta 2011 prevzel mlad domačin in odličen saksofonist Martin Skubin.

Delavnica:
Učenci mladinskega pihalnega orkestra Brda bodo predstavili različne inštrumente (flavta,saksofon, trobenta, rog, klarinet,...) in zaigrali kakšno skladbico. Vsi prisotni otroci bodo lahko tudi sami poskusili na katerega izmed instrumentov tudi zaigrati.

**BRDA SKOZI OČI MLADIH: OKROGLA MIZA** (Šmartno, 24. maj 2013, ob 18.30)
Brda smo mi vsi, tudi mladi. Kje pa so mladi? Kaj počnejo mladi v Brdih? Kakšna je njihova vloga? Kje se družijo, kaj ustvarjajo v prostem času? Na ta in še na mnoga druga vprašanja bo skušala najti odgovor okrogla miza »Brda skozi oči mladih«.

Pri okrogli mizi bodo sodelovali direktorica Zavoda za turizem, kulturo, mladino in šport Brda, Ariana B. Suhadolnik in ravnateljica Osnovne šole Dobrovo, Vesna Filej ter predstavniki mladih. Vsi prisotni bodo imeli priložnost postaviti vprašanja gostom, zato pozivamo predvsem mlade, da se pridružijo okrogli mizi s svojimi idejami. Okroglo mizo bo vodila Sanja Ribolica.

Na mladih svet stoji. Poskrbimo, da bodo Brda imela trdne temelje.

**FILMSKI VEČER + DJ** (Šmartno, 24. maj 2013, ob 20.00)
V petek zvečer je čas za filme. V dveh urah se bodo odvrteli različni kratki filmi. Med njimi bo tudi film briških ustvarjalcev Matjaža Ščurka in Mateja Sreberniča z naslovom Ples mladine. Preko igre Tine Rebec, Polonce Bregantič in Matjaža Ščurka v filmu izvemo naslednje sporočilo, svoboda za izražanje misli naj bo vsakemu podana in tudi kraj kjer mu bo misel priznana! Pridite pogledati premiero kratkega filma in se podružiti ob dobri DJ glasbi.

**PREBRSANO: TRŽNICA ROČNIH UMETNOSTI** (Šmartno, 25. maj 2013, ob 14.00)
Pridi pogledat na tržnico ročnih umetnosti, dobiš kar ti srce poželi ;)

**USTVARJALNA DELAVNICA Z DRUŠTVOM ŠTIKULIŠTAKULI** (Šmartno, 25. maj 2013, 14.00)
Te zanima kako prenesti tiskano sliko iz papirja na lepilni trak? Čisto enostavno je. Pridi na delavnico in vse boš izvedel. Primerno za starejše osnovnošolske otroke in za vse starejše radovedneže. Mlajši otroci pa se bodo potopili v svet barv in žigov. Torej vabljeni ste vsi, od najmlajših do najstarejših.

**PLESNA DELAVNICA Z LILI GRUDINO** (Šmartno, 25. maj 2013, ob 15.00)
Lili Grudina večino svojega časa in energije vloži v svojo največjo ljubezen - ples. Svoje prve plesne korake je naredila v rani mladosti. Poleg hiphop-a pleše tudi break dance, salso, show dance, izrazne plese. Za sabo ima ogromno nastopov ter tekmovanj doma in v tujini. Lili je tudi članica zelo uspešne dance show skupine Lil'Getness. Svoje znanje širi naprej v dveh plesnih šolah v Sloveniji in Italiji. Zaplešite skupaj z Lili na plesni delavnici. Delavnica je primerna za otroke stare od 8 do 14 let.

**GLASBENA DELAVNICA Z MARTINO KOCINO** (Šmartno, 25. maj 2013, ob 16.00)
Jaka, Luka, Miha in Tone so štirje godci, ki imajo zelo radi glasbo. Vsak igra na svoj instrument: Jaka na piščalko, Luka na trobento, Miha na činele in Tone na boben. Spoznali bomo njihovo zgodbo in njihove instrumente. V pravljici nastopa tudi papagaj Koki, ki ima zelo rad pesmico o štirih godcih. Pesmico se bomo naučili tudi mi in jo skupaj zapeli. Delavnica je primerna za otroke stare od 3 do 6 let.

**NENIA** (Šmartno, 25. maj 2013, ob 21.00)
Smo 4-članska skupina iz Goriških Brd. Začetki skupine segajo v leto 2002, ko smo začeli našo glasbeno pot kot trio Maybe Someday. Tri leta kasneje, se nam je pridružil še en član, takrat se je tudi rodila skupina Nenia. Opisati naš žanr z eno besedo je zelo težko, kajti vsakega člana je prevzela različna zvrst glasbe (rock, punk-rock, metal, post-hardcore,…), kar se potem odraža v celoti skupine Nenia.
Žanr: melanholičen alternativni rock s pridihom ostalih rockocskih podžanrov.
Zasedba:
- Jure Korenjak (bas)
- Uroš Kogoj (kitara)
- Matej Furlan (kitara, vokal)
- Peter Furlan (bobni)
 **SUNSHINE TRIP** (Šmartno, 25. maj 2013, ob 21.00)
Začetki segajo v leto 2003 in z majhnimi spremembami in dodatki prišli do danes.
Avtorska glasba, udarni kitarski rock z besedili v angleškem jeziku je prav to, kar nam je resnično všeč in bi se radi predstavili širšemu občinstvu po celi Sloveniji.
V tem času smo odigrali nekaj uspešnih koncertov, posneli demo (3 pesmi) in ustvarili precej lastnih komadov, katere bi radi razširili čim dlje, zaradi tega smo lačni novih koncertov in izkušenj za nadaljevanje našega neomejenega potovanja. Prepustite se glasbi in pridite z nami!
 **ZAKLJUČNI NASTOP UČENCEV GODBENIŠKE ŠOLE IN MLADINSKEGA PIHALNEGA ORKESTRA BRDA** (Grad Dobrovo, 26.maj 2013, ob 19.00)
Predstavili se bodo najmlajši učenci godbeniške šole Pihalnega orkestra Brda. Ob klavirski spremljavi bodo izvedli solistični nastop. Prstke bodo še zadnjič, pred prihajajočimi izpiti, fajn segreli.

Za konec nam bo zaigral še Mladinski orkester Brda, ki ga od septembra 2011 vodi študent akademije za glasbo Martin Skubin .

**KONCERT: INGRID MAČUS** (Grad Dobrovo, 27.maj 2013, ob 19.30)

Recital.